རིམ་བཞིན་རྒྱ་ནག་གི་བཀོད་པ་དང་མི་མང་གི་དཀའ་ངལ་བར་ནས་བོད་ཀྱི་རང་བྱུང་ཁོར་ཡུག་ལ་བློ་ངོར་ཤོང་དཀའ་བའི་གནོད་སྐྱོན་ཕོག་ཡོད་པ་དང་།དེ་དང་འབྲེལ་ནས་གཏེར་ཁ་འབྲུ་བ་དང་ནགས་ཚལ་གཅོད་པ།རྩྭ་ཐང་བསྔོག་པ་དང་གཙང་པོ་འགོག་པ།རྩ་ཆེའི་རི་དྭགས་རྔོན་པ་སོགས་ལས་ང་ཚོ་འགྲོ་བ་སེམས་ཅན་ཚང་མར་གཅིག་མཐུན་གྱི་དཀའ་ངལ་རབ་འབྲིང་མཐའ་གསུམ་ཡོང་གི་ཡོད་པ་རེད།དེར་བརྟེན་ང་ཚོ་ཐུན་མོང་གིས་སའི་གོ་ལའི་ཚེ་སྲོག་ལ་གཅེས་སྤྲས་དང་རང་གི་བུ་རབས་ཚ་རྒྱུད་ལ་སྡོད་གནས་ཤིག་ཡོད་ཐབས་ལ་ད་ལྟ་སྟེ་དེ་རིང་ནས་འགོ་རྩོམ་དགོས།ཁོར་ཡུག་གླེང་བ་ནི་ཁྱོད་ཀྱི་བུ་རབས་ཚ་རྒྱུད་ལ་ཁྱིམ་གཞི་དྲོན་མོ་ཞིག་བསྐྲུན་པ་ཡིན་ལ།རི་ཆུ་ནགས་གསུམ་གླེང་བ་ནི་ཁྱོད་ཀྱིས་འགྲོ་བ་རིགས་དྲུག་ལ་དགའ་བདེ་ལོངས་སྤྱོད་ཀྱི་འཇིག་རྟེན་གསར་བ་ཞིག་སྐྲུན་པ་དང་ཤིན་ཏུ་མཚུངས་སོ།